**Rácalmás Város Önkormányzat Képviselő-testületének**

**PÁLYÁZATI FELHÍVÁSA**

**a civil szervezetek támogatására**

**A pályázat benyújtásának határideje: 2022. április 14.**

**A pályázat célja:** a civil szervezetek 2022. évi támogatása

**Pályázhatnak:** Rácalmás Város közigazgatási területén rendszeresen működő, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. Törvény hatálya alá tartozó civil szervezetek.

**Támogatott célok:**

a) egészségmegőrzés, prevenciós tevékenység

b) szociális tevékenység (családsegítés, időkorúak gondozása, hátrányos helyzetűek segítése, esélyegyenlőségi programok megvalósítása)

c) kulturális tevékenység, hagyomány ápolás

d) nevelés, oktatás, képességfejlesztés

e) ismeretterjesztés

f) testvértelepüléssel kapcsolatos tevékenység

g) természetvédelem, környezetvédelem, műemlékvédelem

h) építtet környezet megóvása

i) gyermek és ifjúság védelem

j) közrend, közbiztonság, vagyonvédelem

k) sport, tömegsport, utánpótlás nevelés, szabadidő sport

**Támogatás formája:**

a) a civil szervezetek működési támogatása,

b) a civil szervezetek közhasznú tevékenységének támogatása,

c) a civil szervezeteket érintő évfordulók, rendezvények, programok támogatása,

d) a civil szervezetek fejlesztéseinek, beruházásainak támogatása.

**Támogatás általános feltételei:**

a) a pályázó a közhasznúsági jelentését az Országos Bírósági Hivatal részére benyújtotta és letétbe helyezte

b) a pályázónak nincs lejárt köztartozása

c) a pályázó a korábban kapott támogatással elszámolt

d) nincs folyamatba a pályázóval szemben tartozás rendezésére, a szerveződés megszüntetésére irányuló, valamint törlés iránti eljárás

e) a pályázó a rendezvényein Rácalmás Város Önkormányzatát támogatóként tünteti fel

**Elszámolható költségek köre, támogathatósági intervallum 2022. január 1. – 2022. december 31. között felmerült költségekre vonatkozóan.**

**I. Működési célú támogatások**

a) a székhely, működési hely fenntartásával és működtetésével kapcsolatos költségek (rezsi, telefon, internet, karbantartás, javítás, papír- írószer, nyomtatvány, bérleti díj)

b) irodatechnikai berendezések, illetve a civil szervezet működéséhez szükséges egyéb eszközök és tartozékaik beszerzése, karbantartása, javítása

c) a civil szervezetek fenntartásában, használatában álló technikai eszközök üzemeltetésével, karbantartásával, illetve fenntartásával kapcsolatos kiadások

d) kommunikációs költségek, honlap szerkesztése és fenntartása, kiadványok beszerzése

e) a civil szervezet működéséhez szükséges adminisztrációs, ügyintézési tevékenységgel kapcsolatos költségek (banki költség, posta költség, jogi költség, könyvelési díj, biztosítási díjak)

f) civil szervezetek bemutatását és tevékenységének megismerését célzó általános tájékoztatási és marketing költségek, kiadványok készítése.

g) a civil szervezet tagjait érintő a létesítő okiratba foglalt cél szerinti tevékenységhez kapcsolódó – képzés költség, nevezési díj költség, tagdíj költség, utazási szolgáltatás igénybevétele.

h) Bér és járulék megfizetések, megbízási díjak

**II. Rendezvény és program célú támogatások**

A civil szervezet szervezésében megvalósuló rendezvények, programok finanszírozásához nyújtott támogatás. (a rendezvényen fellépő előadók megbízási és tiszteletdíjak, fellépői díjak, belépők, szolgáltatások igénybevétele: felmerülő étel-, ital költségek, anyagköltség a támogatási igény maximum 10 %-ig,)

**III. Fejlesztési és beruházási célú támogatások**

A civil szervezetek fejlesztéseihez, beruházásaihoz nyújtott támogatás.

**Nem nyújtható támogatás:**

Támogatásból nem elszámolható költségek köre: útnyilvántartás, kiküldetési rendelvény alapján elszámolt kiadások, adófizetési kötelezettségek a nem közhasznú tevékenység miatt. Bírságok, pótlékok.

**A pályázat benyújtásának helye, módja:**

A pályázatokat Rácalmás város Polgármesteréhez címezve, 2459 Rácalmás Szigetfő u. 11-13. címre kell eljuttatni, az átvételt igazoltatva személyesen vagy ajánlott postai küldeményként, pályázati felhívásban szereplő pályázati határidő lejártáig, papír alapon 1 eredeti példányban. A beadás időpontjának a postára adás, illetve a személyes benyújtás időpontja számít.

**A pályázat benyújtásának határideje:** 2022. április 14. 12 óra személyes benyújtás esetén.

Postai benyújtás esetén a 2022. április 14-ei postai bélyegzős feladás fogadható el.

**Hiánypótlásra nyitva álló idő**: A pályázót egyszeri esetben – 8 naptári napos határidő kitűzésével – hiánypótlásra lehet felszólítani elektronikus formában a pályázat benyújtástól számított 5 munkanapon belül. A hiánypótlás nem teljesítése, illetve nem határidőben való benyújtása esetén a pályázat elutasításra kerül.

**A pályázat elbírálásának határideje:** A benyújtott pályázati anyagok pályázati adatlapját támogathatósági szempontból az Kulturális, Oktatási, Sport és Idegenforgalmi Bizottság véleményezi. A költségvetési adatlapját a támogatás felhasználásának szempontjából a Pénzügyi, Ügyrendi és Jogi Bizottság véleményezi. A támogatás odaítéléséről a Képviselő-testület dönt a pályázat benyújtási határidejét követő soros ülésen.

**Mellékletek:**

1. Létesítő okirat (alapszabály, vagy alapító okirat) másolati példány pályázó által hitelesítve.

2. Bejegyző bírósági végzés, közhasznúsági nyilvántartásba vételi bírósági végzés 30 napnál nem régebbi.

3. Közzétételi kérelem a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettségéről. (Minta letölthető a [www.kozpenzpalyazat.gov.hu](http://www.kozpenzpalyazat.gov.hu) honlapról.)

4. Nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról. (Minta letölthető a [www.kozpenzpalyazat.gov.hu](http://www.kozpenzpalyazat.gov.hu) honlapról.)

5. Igazolás a Mérlegbeszámoló letétbe helyezéséről eredetiben.

6. Igazolás az adótartozás és vámtartozás mentességről 30 napnál nem régebbi. (KOMA is megfelelő)

7. Pályázó nyilatkozata a saját erő mértékéről eredetiben.

8. Pályázó nyilatkozata, hogy a pályázatból támogatott rendezvényein Rácalmás Város Önkormányzatát támogatóként feltünteti eredetiben.

9. Pályázó nyilatkozat arra vonatkozóan, hogy a pályázó a kapott támogatást nem használja fel üzleti és gazdasági tevékenységre.

**Tájékoztató információk:**

* Rácalmás Város Önkormányzat Képviselő-testületének /2022.(III.29.) önkormányzati rendelete A civil szervezetek támogatásáról
* A közpénzekből nyújtott támogatások átláthatóságáról szóló 2007. évi CLXXXI tv
* Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. Törvény
* Az államháztartásról szóló 2011. évi CXCV. Törvény
* A civil szervezetek bírósági nyilvántartásáról és ezzel összefüggő eljárási szabályokról szóló 2011.évi CLXXXI. törvény